4 दिन से मुंबई के हॉस्पिटल में हैं एडमिट, फरीदाबाद में बिगड़ी थी तबियत
Goofy Paintal Health Condition Health Update Goofy Paintal Health Condition Health Update  गूफी पिछले काफी वक्त से बीमार चल थे और उन्हें हाल ही में अस्पताल में भर्ती किया गया है, जहां उनकी हालात बेहद खराब है।
बीआर चोपड़ा की 'महाभारत' में मामा शकुनि का किरदार निभाने वाले एक्टर गूफी पेंटल की हालत नाजुक है। 78 वर्षीय गूफी पिछले काफी वक्त से बीमार चल रहे थे। सूत्रों की मानें तो जिस वक्त गूफी की तबियत बिगड़ी उस वक्त वे फरीदाबाद में थे। पहले उन्हें फरीदाबाद के एक हॉस्पिटल में एडमिट किया गया और फिर मुंबई के अंधेरी स्थित Bellevue हॉस्पिटल में लाया गया, जहां वे लगभग 4 दिन से एडमिट हैं।
हॉस्पिटल में बेटा है साथ
सूत्र बताते हैं कि गूफी की तबियत में थोड़ा सुधार आया है। फरीदाबाद से लाते वक्त एक्टर क्रिटिकल कंडीशन में थे पर हाल फिलहाल में उन्हें होश भी आया है। हॉस्पिटल में गूफी का बेटा उनके साथ है। माना जा रहा है कि एक्टर को किडनी की समस्या हो सकती है। इसके अलावा भी उन्हें कई सारी परेशानियां भी हैं।
टीवी एक्ट्रेस टीना घई ने दी जानकारी
टीवी एक्ट्रेस टीना घई ने भी एक्टर की एक तस्वीर सोशल मीडिया पर शेयर करते हुए फैंस से उनके लिए प्रार्थना करने की अपील की है। हालांकि, अभी तक गूफी के परिवार की तरफ से उनकी हेल्थ को लेकर कोई अपडेट नहीं आई है।
शकुनि के किरदार से ही मिली पहचान
बात करें गूफी के करियर की तो उन्होंने 1975 में 'रफू चक्कर' से बॉलीवुड डेब्यू किया था। 80 के दशक में वे कई फिल्मों और टीवी शोज में नजर आए। हालांकि, गूफी को असल पहचान 1988 में बीआर चोपड़ा के सुपरहिट शो 'महाभारत' से मिली थी। शो में उन्होंने शकुनि मामा का किरदार निभाया था। गूफी आखिरी बार स्टार भारत के शो 'जय कन्हैया लाल की' में नजर आए थे।